Vintermånederne er den perfekte årstid til at gennemgå din have. Når alle træer og blomster er gået i vinterhi, og de brune nuancer dominerer din have, er det let at se, hvor der mangler afskærmning – eller farver.
Brug vinteren på at planlægge og forudbestille planter til haven, så er du klar til at gå i krig, så snart vinteren har sluppet sit frosttag i jorden. Det er ideelt at begynde at plante i april. Her begynder jorden at blive varm, og varmen vil fremme vækstprocessen af rødder og skud.
Stedsegrønne planter kræver ikke en masse pasning. Dog skal du sørge for at klippe og beskære dem regelmæssigt. Hvis du vil gøde dine stedsegrønne planter, skal du gøre det i foråret. Brug en organisk universal havegødning.